als_Latn dik_Latn sag_Latn
Thaçi uron Paqen
Thaçi: Do të vazhdojmë me implementimin e reformave në ekonomi, duke garantuar implementimin e Misionit të Ri – zhvillimin e qëndrueshëm ekonomik të Kosovës.
Politiko
E Enjte, 12 Qershor 2014 | 10:41
0 Komente.
Kryeministri në detyrë, Hashim Thaçi, ka uruar qytetarët e Kosovës, me rastin e Ditës së Paqës.
Në urimin e tij, thuhet se 12 Qershori, është datë historike për vendin tonë dhe shënon përfundimin e luftës për çlirimin e Kosovës dhe hapjen e kapitullit të paqes.
“Në këtë përvjetor të rëndësishëm, me pietet dhe krenari të veçantë kujtojmë sakrificën e të gjithë dëshmorëve të lirisë, luftëtarëve të Ushtrisë Çlirimtare të Kosovës, rezistencën e të gjithë brezave të qytetarëve tanë, që kontribuan për lirinë dhe pavarësinë e Kosovës.
“Me rastin e Ditës së Paqes, në emër të institucioneve të Kosovës dhe qytetarëve të Republikës shpreh falënderimin e thellë për fushatën e bombardimeve të NATO-s, si intervenimin më të suksesshëm ushtarak dhe humanitar në fund të shekullit njëzet”.
“Republika e Kosovës ka hyrë në vitin e shtatë të Pavarësisë, duke konsoliduar institucionet e veta demokratike, e vendosur dhe e përkushtuar për të përmbushur të gjitha kriteret dhe standardet për integrim në Bashkimin Evropian dhe në NATO.
“Pesëmbëdhjetë vjet nga Dita e Lirisë, Dita e Paqes, jemi të vendosur që pas përmbushjes me sukses të misionit të çlirimit dhe të pavarësisë, tani të vazhdojmë me implementimin e reformave të gjithëmbarshme në ekonomi, duke garantuar implementimin e Misionit të Ri – zhvillimit të qëndrueshëm ekonomik të shtetit të Kosovës”, thuhet në urimin e kryeministrit Thaçi.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn